OAV: Oq uy KXDRga nisbatan harbiy kuch ishlatilishi mumkinligini istisno qilmadi

Oq uyning ichki hisoboti KXDR tomonidan yadro tahdidini yo‘qotish uchun harbiy kuch ishlatilishi yoki rejimni o‘zgartirish ehtimolini o‘z ichiga olgan. Bu haqda Fox News xabar bermoqda.
Telekanalning ta'kidlashicha, Oq uy hisobotining chiqarilishi Osiyo mintaqasidagi harbiy vaziyatning keskinlashishi bilan bog‘liq. Xususan, Shimoliy Koreya tomonidan fevral oyi boshida ballistik raketa uchirilishi hamda KXDR yetakchisining o‘gay akasi Kim Chen Namning o‘ldirilishi tilga olingan.
Eslatib o‘tamiz, Qo‘shma Shtatlar rahbari KXDRni o‘z mamlakati uchun asosiy tahdid deb atadi, shuningdek mamlakat yetakchisi Kim Chen In aqldan ozgan bo‘lishi mumkinligini ham ma'lum qildi.